Blomsterstandene er endestilte, opprette og kjegleformede; de blir 20–30 cm lange og består av mange små kvaster med tre eller fire blomster. Blomstringen er i april–mai og begynner før løvsprett. Blomstene dufter og er klokkeformede, samkronede og tvekjønnede. Begerrøret er dekket av brune hår. Kronrøret er fiolett, femfliket, 5–7,5 cm langt med ribber på innsiden og kjertelhår på utsiden. Frukten er en eggformet, kjertelhåret, 3–4,5 cm lang kapsel. Det er mange små frø med vinger.